Nilgiria Biosfera Rezervejo

Priskribo 
La rezervejo kovras 5 520 km² en la subŝtatoj de Tamilnado (2 537,6 km²), Karnatako (1 527.4 km²) kaj Keralo (1 455.4 km²). Ĝi preskaŭ komplete encirkligas Nilgiri-Altebenaĵon.

 Protektitaj areoj 
eta|220px|maldekstra|Nilgiri-Montetoj ekde Dodabeta-Monto.
La Mudumalaja Nacia Parko (321.1 km²), Wajanado Rezervejo (344km²), Bandipura Nacia Parko (874km²), Nagarholea Nacia Parko (643 km²), Mukurtia Nacia Parko (78 km²) kaj Silent-Vala Nacia Parko (89.52km²) estas protektataj areoj ene de la biosfera rezervejo. Tiu ĉi ankaŭ enhavas zonojn de Nilgiri-Montetoj kie forstumado kaj turismo estas permesataj, inkluzive de Nilgiris-Distrikto (Norda (448,3 km²) kaj Suda Nilgiris-Distrikto (198,8 km²)), Erode-Distrikto (Satjamangalam-Arbaro (745,9km²) kaj Erode- (49.3 km²)) kaj Kojmbatore-Distrikto (696.2 km²) en Tamilnado.

La rezervejo etendiĝas ekde la tropikaj humidaj arbaroj de la lofaj okcidentaj deklivoj de Ghatoj ĝis la tropikaj sekaj arbaroj je la leaj orientaj deklivoj. Precipitaĵo varias ekde 500 mm ĝis 7000 mm jare. La rezervejo ampleksas tri ekoregionojn, la sudokcident-ghatajn humidajn deciduajn arbarojn, sudokcident-ghatajn montarajn pluvarbarojn, kaj sud-dekkan-altebenaĵajn sekajn deciduajn arbarojn. La biotopaj tipoj inkluzivas montaran arbaron, kvazaŭĉiamverdajn humidajn arbarojn, dornan arbaron kaj arbustaron, montarajn herbejojn, kaj alt-altitudajn Ŝola-arbarojn.

 Faŭno 
eta|Rivero meze de verdaĵo en Nilgiri-Montetoj.
La faŭno inkludas pli ol 100 speciojn de mamuloj, 350 speciojn de birdoj, 80 speciojn de reptilioj; ĉirkaŭ 39 speciojn de fiŝoj, 31 speciojn de amfibioj, Tamil Nadu Forest Department 316 speciojn de papilioj Mathew George and Kumar M. Mahesh, Directors Note - Chapter 6, STATE OF THE ART KNOWLEDGE ON THE BUTTERFLIES OF NILGIRI BIOSPHERE RESERVE, INDIA, ENVIS Centre, Wildlife Institute of India, retrieved 6/10/2007BUTTERFLIES   kaj nenombreblajn senvertebrulojn.

Maloftaj bestoj inkludas tigrojn, aziajn elefantojn, kaj nilgiritragojn (Nilgiritragus hylocrius).

 Flaŭro 
La rezervejo havas tre riĉan plantan diversecon. El 3 300 specioj, 1 232 estas endemiaj. La genro Baeolepis estas ekskluzive endemia al Nilgiria Biosfera Rezervejo. Aliaj plantaj komplete limigitaj al ĝi inkluzivas speciojn de Adenoon, Calacanthus, Baeolepis, Frerea, Jarodina, Wagotea kaj Poeciloneuron. El la 175 specioj de orkidacoj kiuj oni tie ĉi trovas, 8 estas endemiaj. Ili inkludas la minacatajn speciojn Vanda, Liparis ( orkidacoj ), Bulbophyllum, Spiranthes kaj Thrixspermum.

 Vidu ankaŭ 

 Dekkana Altebenaĵo
 Malabaro
 Nilgiria pipio
 Nordokcident-ghataj humidaj deciduaj arbaroj
 Nacia Parko Nagarhole

 Referencoj 

 Eksteraj ligiloj 
  Nova tigro-protektejo en Tamilnado (WWF) 

Kategorio:Biosferaj rezervejoj
Kategorio:Tropikaj kaj subtropikaj humidaj foliarbaroj
Kategorio:Tropikaj kaj subtropikaj sekaj foliarbaroj
Kategorio:Orientalisaj ekoregionoj
Kategorio:Geografio de Barato